ร้านสังเวียนซีฟู้ดเป็นร้านอาหารชื่อดังย่านชะอำ จึงเป็นร้านอาหารทะเลที่มีลูกค้าจำนวนมาก สามารถสังเกตได้จากจำนวนโต๊ะอาหารที่มีอยู่ในร้านมากมายิ่งนัก 

การเดินทางมายังร้านนี้สามารถสังเกตจากป้ายโรงแรมสปริงฟิลด์ชะอำ เข้ามาแล้วจะเห็นร้านขนาดใหญ่ตึกสีเขียวสามารถจอดรถได้ด้านหน้าร้านเลย

จุดเด่นของร้านนี้คือเป็นร้านที่ ทำอาหารออกมาได้อย่างรวดเร็ว และอาหารที่เสิร์ฟมานั้นมีจานขนาดที่ใหญ่มาก เรียกได้ว่ามากกันน้อยทานไม่หมดแน่นอน ครั้งนี้มากัน 2 คนสั่งอาหารทั้งหมด 3 อย่าง 
1. หอยหลอดผัดฉ่า ⭐️⭐️⭐️⭐️⭐️ 
เมนูนี้ยกนิ้วไห้เลยรสชาติจัดจ้านแถมตัวเนื้อของหอยย่างสดมากอีกด้วย เนื้อทุกตัวเหนียวนุ่มคุ้มค่าทุกราคา 
2. แกงจืดทะเล ⭐️⭐️⭐️⭐️⭐️
เสิร์ฟมาแบบหม้อไฟด้านในหม้อใส่เครื่องเต็มที่ มีทั้งกุ้งสดปลาหมึกสดจุดเด่นของหม้อนี้คือน้ำซุปที่รสชาติหอมและกลมกล่อมเป็นอย่างมาก
3. หอยนางรมสดทรงเครื่อง ⭐️⭐️⭐️⭐️
จานนี้เสิร์ฟมาทีแรกถึงกับตกใจเพราะจานมีขนาดใหญ่มาก. หอยนางรมมาแบบเต็มจานทีเดียวทานยังไงก็ไม่หมด ราคา 200 บาท เรียกว่าคุ้มเกินคุ้ม

สรุปเลยแล้วกันสำหรับร้านนี้เหมาะเป็นอย่างยิ่งที่จะมาทานกันแบบครอบครัวใหญ่หรือมากันเป็นกลุ่มเพื่อนฝูง รสชาติอาหารอร่อยสดได้คุณภาพเต็มเต็ม ร้านนี้เขามีแถมผลไม้ฟรีตอนทานเสร็จด้วยนะเป็นแตงโมกับสับปะรด